ಉಪೇಂದ್ರ ಅಭಿಮಾನಿಗಳಿಗೆ ಧಮಾಕಾ ಕೊಡುಗೆ ಕ್ರೇಜಿ ಸ್ಟಾರ್ ರವಿಚಂದ್ರನ್ ಮತ್ತು ರಿಯಲ್ ಸ್ಟಾರ್ ಉಪೇಂದ್ರ ಒಟ್ಟಿಗೆ ನಟಿಸುತ್ತಿರುವ ಸಿನಿಮಾದ ಬಗ್ಗೆ ಎಲ್ಲರಿಗೂ ಅಪಾರವಾದ ಕುತೂಹಲವಿದೆ. ಎರಡು ಸ್ಟಾರ್ ಅಭಿಮಾನಿಗಳು ವಿಪರೀತ ಸಂತಸದಿಂದ ಇದ್ದಾರೆ. ಆದರೆ ಈ ಸಿನಿಮಾದ ಶೀರ್ಷಿಕೆಯ ಸಮಸ್ಯೆ ಯಾಗಿದ್ದು ಪದೇ ಪದೇ ಬದಲಾಯಿಸಲಾಗುತ್ತಿದೆ. ರವಿಚಂದ್ರನ್ ಮತ್ತು ಉಪೇಂದ್ರ ಕಾಂಬಿನೇಷನ್ನ ಹೊಸ ಸಿನಿಮಾಕ್ಕೆ ರವಿ ಚಂದ್ರ ಅಂತ ಟೈಟಲ್ ಕೂಡ ಇಡಲಾಗಿತ್ತು. ನಂತರ ರವಿ ಚಂದ್ರ ಶೀರ್ಷಿಕೆ ಬದಲು, ವೇದ ವ್ಯಾಸ ಅಂತ ಇಡಲಾಗಿತ್ತು. ಇದೀಗ ಅದನ್ನೂ ಬದಲಾಯಿಸಲಾಗಿದೆ!. ಈಗ ರವಿ ಚಂದ್ರ ಶೀರ್ಷಿಕೆ ಕೂಡ ಬದಲಾಗಿದೆ. ಇದೀಗ ತ್ರಿಶೂಲಂ ಟೈಟಲ್ ಫೈನಲ್ ಮಾಡಲಾಗಿದೆ. ಮೊದಲ ಬಾರಿಗೆ ಉಪೇಂದ್ರ ಮತ್ತು ರವಿಚಂದ್ರನ್ ಇವರಿಬ್ಬರನ್ನು ಒಟ್ಟಿಗೆ ಬೆಳ್ಳಿತೆರೆಯ ಮೇಲೆ ನೋಡಲು ಅಭಿಮಾನಿಗಳು ಕಾತೂರದಿಂದ ಕಾಯುತ್ತಿದ್ದಾರೆ. ಕೊರೊನಾ ಕಾರಣದಿಂದ ನಿಂತಿದ್ದ ಶೂಟಿಂಗ್ಗೂ ಕೂಡ ಪುನರ್ ಆರಂಭವಾಗಿದೆ. ಇಂದು ಉಪೇಂದ್ರ ಅವರ ಜನ್ಮದಿನದ ಹಿನ್ನಲೆ ತ್ರಿಶೂಲಂ ಚಿತ್ರದ ಮೊದಲ ಟೀಸರ್ ಅನ್ನು ರಿಲೀಸ್ ಮಾಡಲು ಚಿತ್ರತಂಡ ಸಜ್ಜಾಗಿದೆ. ಸೆ.18ರಇಂದು ಸಂಜೆ 6.30ಕ್ಕೆ ಈ ಟೀಸರ್ ರಿಲೀಸ್ ಆಗಲಿದೆ. ವಿಶೇಷವೆಂದರೆ, ಇದನ್ನು ನಟನಿರ್ದೇಶಕ ರಕ್ಷಿತ್ ಶೆಟ್ಟಿ ಬಿಡುಗಡೆ ಮಾಡಲಿದ್ದಾರೆ.